Ayɣer i feṛḥen akk annect-a lɣaci-yagi? Axaṭer atnan deg yiwen seg yegrawen-nneɣ, yeeni deg yiwen unejmue ameqran. Zik-nni, yeţwaḍleb i iqeddacen n Ṛebbi ad ţnejmaeen tlata n tikkal i useggas. (Asmekti 16:16) Ula d nekni nesea tlata inejmueen imeqranen deg useggas: sin yegrawen n tɣalayt n yiwen wass akk-d wegraw n temnaṭ n telt-eyyam. Neţṛaǧu s lḥir igrawen-agi. Acu i d-nestenfie seg-sen?
Sseǧhaden tagmaţ-nneɣ. Akken i llan feṛṛḥen wat Isṛayil mi ţţarran ccan i Yahwa “di tejmuyae”, i nfeṛṛeḥ ula d nekni m’ara t-neţţeebad lwaḥid deg yegrawen-nneɣ. (Ahellil 26:12; 111:1) Igrawen-agi ţţaken-aɣ tagniţ a d-nemlil Inagan n tjemmuyae nniḍen, ama nessen-iten ama ur ten-nessin, yerna nezmer a d-nemlil ula d wid n tmura nniḍen. Neţɣama akken m’ara nfeṭṭer; s wakka, neseedday lewqat igerrzen. (Lecɣal 2:42) Deg yegrawen-agi, mkul yiwen deg-neɣ yeţḥussu i leḥmala i gesdukklen “atmaten meṛṛa” di ddunit.—1 Buṭrus 2:17.
Snernayen-aɣ di leḥwayeǧ n ṛṛuḥ. At Isṛayil n zik llan feṛṛḥen daɣen m’ara “fehmen lehduṛ nni” n Tira Iqedsen i sen-d-iţţufessren. (Naḥamya 8:8, 12) Ula d nekni, nḥemmel aselmed i d-ikkan seg Wedlis Iqedsen, i ɣ-d-iţţunefkayen deg yegrawen-nneɣ. Mkul agraw yesea asentel i d-yeţwakksen seg Wedlis Iqedsen. Ţţilint lxeṭbat akk-d tmeskanin i ɣ-iţeawanen a nissin amek ara nxeddem lebɣi n Ṛebbi di temeict-nneɣ. Ţţilin daɣen wid i d-iḥekkun ɣef wamek i ssawḍen ad eicen elaḥsab n lumuṛ n Wedlis Iqedsen ɣas iweeṛ-asen lḥal. Tiḥkayin-agi-nsen ţţakent-aɣ-d afud. Deg yegrawen n temnaṭ, ţţilint temeayin i d-iţwaleeben ireṣṣan ɣef teqsiḍin n Wedlis Iqedsen; nlemmed-ed aṭas seg-sent. Di yal agraw, yeţţili ţţawil bac ad ţwaɣeḍṣen wid yebɣan a d-werrin zdat n lɣaci belli budden tiṛwiḥin-nsen i Ṛebbi.
Acuɣer i nfeṛṛeḥ m’ara nḥeddeṛ i yegrawen-nneɣ?
Acu i tzemreḍ a d-testenfeeḍ m’ara tḥedṛeḍ i wegraw?
kab_Latn kab_Latn kab_Latn kab_Latn kab_Latn